kardosdrur/scandi-wiki huggingface dataset:
Lars Ulrik Mortensen

Lars Ulrik Mortensen (født 9. november 1955) er en dansk cembalist og kapelmester. I 2007 modtog han Léonie Sonnings Musikpris, "som en af vor tids største cembalister og barokmusik-dirigenter".  Han arbejder som kunstnerisk direktør, kapelmester og cembalist i ensemblet Concerto Copenhagen. Hans musikalske virke handler om barokmusik og "tidlig" musik. I 2010 blev han æreskunstner i Østermarie samtidigt med sin far, kordirigenten Bent Mortensen.

Baggrund 
Lars Ulrik Mortensen studerede på Det Kongelige Danske Musikkonservatorium (cembalo hos Karen Englund og generalbas hos Jesper Bøje Christiansen). Mellem 1996 og 1999 var han professor i cembalo og opførselspraksis hos Hochschule für Musik i München.

Indspilninger 
Listen nedenfor er arrangeret alfabetisk efter komponist og musikform.

 Dietrich Buxtehude (Kammermusik)
"Buxtehude – Seven Sonatas, Op.1" (1994, Dacapo)
"Buxtehude – Seven Trio Sonatas, Op.2" (1994, Dacapo)
"Buxtehude – Six Sonatas" (1994, Dacapo)
 Dietrich Buxtehude (Soloværker for cembalo)
"Dietrich Buxtehude – Harpsichord Music, Vol. 1" (1998, Dacapo)
"Dietrich Buxtehude – Harpsichord Music, Vol. 2" (1998, Dacapo)
"Dietrich Buxtehude – Harpsichord Music, Vol. 3" (1998, Dacapo)
 Dietrich Buxtehude (Vokalmusik)
"Dietrich Buxtehude – Vocal Music, Vol.1" (1996, Dacapo)

 Georg Philipp Telemann (Fløjtesonater med akkompagnement)
"Telemann: 6 Recorder Sonatas" (Kontrapunkt)

 Johann Adolph Scheibe, Martin Ræhs (Fløjtesonater med akkompagnement)
"Flute Sonatas" (2002, Dacapo)

 Johann Jacob Froberger (Soloværker for cembalo)
"Johann Jacob Froberger – Harpsichord Music" (1990, Kontrapunkt)

 Johann Sebastian Bach (Soloværker for cembalo)
"Bach: 8 suites in French style, BWV 812-819" (2005, Kontrapunkt)
"Bach: Clavierübung Zweiter Teil" (2005, Kontrapunkt)
"Bach: Goldberg Variations" (2005, Kontrapunkt)

Referencer 

Modtagere af Léonie Sonnings musikpris
Cembalister fra Danmark
Personer i Kraks Blå Bog
Støvsuger

En støvsuger er en husholdningsmaskine, der anvendes til opsamling af støv og snavs fra møbler, tæpper og gulve i hjemmet og på arbejdspladser. 

Maskinen fungerer ved hjælp af en pumpe, som danner et vakuum i et rør og suger luften med støv og snavs ind gennem et mundstykke og en slange. Støvet samles i en pose inden i støvsugeren. Luften passerer gennem en række filtre, hvor de fineste støvpartikler fjernes.

Den første elektriske støvsugere blev opfundet i USA i 1868, og omkring 1900 begyndte den egentlige industrielle seriefremstilling. I Danmark var selskabet Titan pionerer indenfor støvsugere, men fra 1910 begyndte den største danske producent, Fisker & Nielsen A/S, at producere den fortsat eksisterende Nilfisk-støvsuger. Allerede i 1930'erne var støvsugeren meget udbredt. I 1960'erne havde 96 % af husstandene en støvsuger, og i dag opgør Danmarks Statistik ikke længere støvsugere i sin statistik over husstandenes besiddelse af varige forbrugsgoder.

Før støvsugeren blev almindelig, benyttedes ofte i stedet tæppefejemaskiner til rengøring af tæpper.

Centralstøvsuger 

En centralstøvsuger er en støvsuger, der er fast placeret et centralt sted i bygningen, og hvor der er sugerrør indbygget i væggene, gulve eller lofter, og hvor der er udtag placeret rundt om i bygningen. 

Brugeren flytter slangen fra udtag til udtag under brugen efter behov og skal således ikke flytte maskinen med rundt under arbejdet.

Våd-/tørsuger 
Våd-/tørsugeren kaldes også grovstøvsuger eller industristøvsuger.

Beskrivelse 
Våd-/tørsugeren er en videreudvikling af den almindelige husholdningsstøvsuger og er udviklet for at kunne opfylde kravene fra håndværk, industri og rengøringssektoren.
Våd-/tørsugeren adskiller sig fra den normale støvsuger ved også at kunne opsuge vand. Den er ikke afhængig af, at der skal isættes en pose, men filtrerer ved hjælp af et foldet papirfilter, der enten fås som et fladfilter, der er placeret i toppen af sugeren, eller en filterpatron, som stikker ned i støvcontaineren. 
Våd-/tørsugerne er meget populære indenfor håndværk og industrifagene, da de er meget alsidige, enkle og robuste. Motordelen er opbygget i et såkaldt bypass system, hvor de elektriske dele er adskilt fra sugeturbinen. Det er betingelsen for at man kan opsuge fugtigt snavs eller vand med sugeren.

Anvendelse 
Maskinen er meget alsidig, men har sin største anvendelse, hvor der er tale om større mængder støv eller vådt snavs. Da den også kan opsuge væsker, kan den bruges ved oprydning efter oversvømmelser, ved tilstoppede afløb, opsugning af fygesne og lignende opgaver.

Man kan ikke benytte en almindelig støvsuger til at opsuge fugtigt snavs eller vand, idet støvsugeren ødelægges og i værste fald kan gå itu.

Støvsugermarkedet i Danmark 
I Danmark blev der i 2016 solgt 380.180 støvsugere. Electrolux er størst på det danske marked, med en markedsandel på 19,2 %. Det næststørste støvsugermærke er Siemens, som har en markedsandel på 13,4 %, og det tredjestørste mærke er Philips med en markedsandel på 11,2 %, mens det danske Nilfisk er fjerdestørst med 10,5 %.

Se også 
 Robotstøvsuger

Referencer

Eksterne henvisninger
Max Manus

Maximo Guillermo Manus (9. december 1914 i Bergen – 20. september 1996 i Oslo), kendt under navnet Max Manus, var en norsk modstandsmand under 2. verdenskrig. Han var blandt andet løjtnant i Kompani Linge. Manus var også livvagt ved kong Haakon 7.'s tilbagekomst efter krigen.

Sabotageaktioner 
Til de mest kendte aktioner, Max Manus var med til at udføre, hører:
 Sprængning af flere skibe på Oslo havn, 'Operasjon Mardonius' (april 1943).
 Sprængning af troppeskibet MS «Monte Rosa», som blev skadet (juni 1944).
 Sprængning og sænking af troppetransportskibet (tidligere også brugt til transport af norske jøder til udryddelseslejre i Tyskland) DS «Donau» (januar 1945).
 Sprængning og ødelæggelse af kontorer, sammen med blandt andre Gunnar Sønsteby.
Kontorerne indeholdt arkiver, som kunne have forårsaget rekruttering af titusindvis af unge norske mænd til tysk krigstjeneste gennem den berygtede Arbeidstjenesten.

Se også 
 Max Manus (film)
 Kompani Linge
 Oslogjengen

Medlemmer af Kompani Linge
Nordmænd i 2. verdenskrig
Militærfolk fra Norge
Oslogjengen
Max Manus (film)

Max Manus er en norsk, biografisk krigsfilm fra 2008 baseret på den sande historie om modstandsmanden og sabotøren Max Manus (1914-96). Filmen blev instrueret af duoen Joachim Rønning og Espen Sandberg efter manuskript af den debuterende tekstforfatter Thomas Nordseth-Tiller.

Skuespillere

Se også 
Sabotagegruppen Oslogjengen

Kompani Linge

Eksterne henvisninger 

Officiel hjemmeside
 

Norske film fra 2008
Film om 2. verdenskrig
Oslogjengen
Dramafilm fra Norge
Film instrueret af Petter Næss
Biografiske film fra Norge
Krigsfilm
Actionfilm fra Norge
Norsksprogede film
Engelsksprogede film
Russisksprogede film
Ems

Ems eller EMS kan være flere ting:

 Ems (flod) – Flod i Tyskland og Nederlandene
 EMS – forkortelse for Europæiske Monetære System
 EMS – forkortelse for Esbjerg Motorsport
 EMS - forkortelse for Electronic Manufacturing Services
Geltendorf

Geltendorf er en kommune i Landkreis Landsberg am Lech, Regierungsbezirk Oberbayern i den tyske delstat Bayern.

Hvert år afholdes middelaldermarkedet Kaltenberger Ritterturnier på Schloss Kaltenberg, og det tiltrækker op mod 120.000 besøgende.

Geografi 
Geltendorf ligger i Planungsregion München.

Inddeling 
I kommunen ligger ud over Geltendorf disse landsbyer og bebyggelser:
 Hausen
 Kaltenberg
 Wabern
 Walleshausen
 Petzenhofen
 Jedelstetten
 Unfriedshausen

Eksterne henvisninger 

 Privat Website om landsbyen Walleshausen
Oceania Continental Handball Federation

Oceania Continental Handball Federation (OCHF) er det kontinentale håndboldforbund i Oceanien og det mindste af International Handball Federations fem kontinentale håndboldforbund. OCHF har seks fuldgyldige og tre associerede medlemsforbund.

OCHF arrangerer kontinentale mesterskaber for klub- og landshold: 
 Oceania Nations Cup er Oceanienmesterskabet for landshold, og mesterskabet fungerer samtidig som Oceaniens VM-kvalifikation. Mesterskabet afholdes hvert andet år i marts-april (for kvinder i lige år og for mænd i ulige år).
 Oceania Champions Cup er Oceanienmesterskabet for klubhold, som har deltagelse af de nationale mestre i de respektive medlemslande. For både mænd og kvinder afvikles turneringen hvert år i oktober-november.

Kilder / eksterne henvisninger 
Oceania Continental Handball Federation 

Håndboldforbund
Internationale sportsorganisationer
Sing-Akademie zu Berlin

Sing-Akademie zu Berlin (Berlins Sangakademi) blev dannet 24. maj 1791 som et selskab af frie borgere og som en 'forening for den hellige musik' (ty. Verein für die heilige Musik). Her mødtes mænd og kvinder, kristne, jøder og ateister for sammen at synge gamle og nye kompositioner for flere stemmer under ledelse af Frederik den Stores hofcemballist Carl Fasch. 

Det kor, der dannedes efter år 1800 og som blev berømt med Carl Friedrich Zelter, består stadig og regnes for et af verdens ældste blandede kor. Musikere som Mendelssohn og Meyerbeer, tænkere som Hegel og Schleiermacher, kunstnere som Schadow og Schinkel, politikere som Otto von Bismarck og Ernst Reuter har været medlem.

Note

Kilder 
 Den tyske artikel samt Sing-Akademie.de

Eksterne henvisninger 

Website om det originale Sangakademi fra 1791  og  
Website om Berliner Singakademie, 1963 
 The Wall Street Journal (Digital Network): A Growing Chorus: Sing-Akademie Blooms Anew in Berlin 

Musik fra Tyskland
Észak-Magyarország

Észak-Magyarország (ungarsk for "Nordungarn") er en region beliggende i det nordøstlige Ungarn. Regionen har et areal på 13.428 km² og et indbyggertal på 1.289.000 indbyggere.

Regionhovedbyen er Miskolc og regionen består af tre mindre provinser: Borsod-Abaúj-Zemplén, Heves og Nógrád.

Ekstern henvisning 
 Norda.hu 

Ungarns regioner
Antti Kokko

Antti Kokko er lead guitarist for det finske melodisk dødsmetal-band Kalmah. Han er også tidligere medlem af bandet Eternal Tears of Sorrow. Han begyndte som sessionsmusiker og spillede bas på deres turnéer mellem 1997 og 1998, men endte med at blive fuldgyldigt medlem i slutningen af 2000, hvor han afløste Antti-Matti Talala. Han medvirkede på bandets A Virgin and a Whore udgivet i 2001. Hans tid med bandet sluttede ved deres midlertidige opløsning i 2003. Senere besluttede Kalmah sig for at vende tilbage til musikken med deres album The Black Waltz fra 2006. Antti Kokko blev i 2004 færdiguddannet som computerprogrammør, og har blandt andet kodet bandets egen hjemmeside. Han forsker for tiden i bioteknologi ved Finlands Universitet.

Diskografi

Med Kalmah 
 1999: Svieri Obraza (demo)
 2000: Swamplord
 2002: They Will Return
 2003: Swampsong
 2006: The Black Waltz
 2008: For the Revolution

Med Eternal Tears of Sorrow 
 2001: A Virgin and A Whore

Referencer 

Guitarister fra Finland
Greifenberg

Greifenberg er en kommune i Landkreis Landsberg am Lech, Regierungsbezirk Oberbayern i den tyske delstat Bayern. den er en del af Verwaltungsgemeinschaft Schondorf am Ammersee.

Geografi 
Greifenberg am Ammersee ligger ca. 17 km øst for Landsberg am Lech og 40 km vest for München, i nærheden af den nordvestligenende af Ammersee.
Byen passeres af Bundesautobahn 96 Lindau – München og jernbanelinjen Augsburg – Geltendorf – Weilheim

Inddeling 
I kommunen er der disse landsbyer og bebyggelser:
 Beuern (siden 1978)
 Greifenberg med Valloch og Theresienbad
 Neugreifenberg
 Painhofen

Eksterne henvisninger 

 Verwaltungsgemeinschaft Schondorf am Ammersee 
 Informationsside om Ammerseebahn med historie om banegårdene Neugreifenberg og Theresienbad
Panamerican Team Handball Federation

Panamerican Team Handball Federation (PATHF, spansk: Federatión Panamericana de Handball) er det panamerikanske kontinentale håndboldforbund og dermed et af International Handball Federations fem kontinentale håndboldforbund. PATHF er det styrende organ for håndboldsporten i Nordamerika, Mellemamerika, Sydamerika og Caribien, og forbundet har 24 landes nationale håndboldforbund som medlemmer.

Mesterskaber
PATHF arrangerer mesterskaber for lands- og klubhold fra Panamerika:

Panamerikamesterskabet i håndbold (mænd)
Panamerikamesterskabet i håndbold (kvinder)
Junior- og ungdomsmesterskaber for drenge og piger
Panamerikamesterskabet i strandhåndbold (mænd)
Panamerikamesterskabet i strandhåndbold (kvinder)

Medlemmer

Verdensrangliste

Herrer

Damer

Kilder / eksterne henvisninger 
Panamerican Team Handball Federation  

Håndboldforbund
Chris Pedersen

Chris Pedersen (født 2. juni 1977 i Odense, opvokset i Kerteminde) er en dansk journalist og kulturredaktør. Han er kendt som TV-vært på flere TV-serier på DR som Skønhedens magt, De forfængelige, Moderedaktørens dagbog og Afrika er det nye sort.

Karriere 

Chris Pedersen har studeret kunsthistorie på Københavns Universitet og kommunikation på RUC. Han startede sin karriere på magasinet Euroman, hvor han var moderedaktør i 2006-2008, hvorefter han blev redaktør og chefredaktør på modemagasinerne Cover og Cover Man på Malling Publications. 

I 2012 var han hovedperson i dokumentarserien Moderedaktørens dagbog, der fulgte hans arbejde som magasinredaktør, og herefter blev han hentet til DR som TV-vært, programudvikler og tilrettelægger.

Sideløbende med arbejdet hos DR har Chris Pedersen skrevet for medier som Politiken, Jyllands-Posten, Eurowoman og Berlingske Tidende, hvor han er ansat som klummeskribent. Han er desuden en aktiv foredragsholder omkring emner som mode, skønhedsidealer, kunsthistorie og forbrugertrends.

Udover jobbet som journalist har Chris Pedersen desuden stået bag udstillingen Danish Fashion Now på Brandts i Odense, og så er han været en fast del af værtsholdet bag P1-programmet 4 Division. Chris Pedersen startede som kulturredaktør på den omdiskuterede radiokanal Loud i begyndelsen af 2020, men stoppede kun 7 måneder senere for at blive redaktør på Børsen. I 2023  tilbage som radiovært på DRs program Kulturen.

Filmografi 

 Moderedaktørens dagbog, DR, 2012
 Danmarks unikke stilikoner, DR, 2013
 De forfængelige, DR, 2014
 Afrika er det nye sort, DR, 2015
 Skønhedens magt, DR, 2016
 Krop, Sex og Samba, DR, 2016
 Lyst til luksus, DR, 2017
 Det er et yndigt land, DR, 2018
 Verdens lykkeligste land, 2018, DR

Kilder og henvisninger 

Tv-værter fra Danmark
Journalister fra Danmark
Radioværter fra Danmark
Michèle Torr

Michèle Torr (født 7. april 1947 i Pertuis, Vaucluse, Frankrig) er en fransk sangerinde.

I 1966 deltog hun i Eurovision Song Contest for Luxemborg med sangen Ce soir je t'attendais og igen i 1977 for Monaco med Une petite Française.

Michèle Torr begyndte at synge i 1964 med andre unge franske sangere fra den nye bølge.

I dag synger hun stadigvæk og er endnu populær. Hun var mest populær i 1970'erne og 1980'erne i Frankrig og fransktalende lande, selv om hun også har fået oversat nogle af sine sange til andre sprog som engelsk, japansk og spansk.

En af hendes berømte sange, "Emmène-moi danser ce soir", har været spillet i to film: Ma vie en rose fra 1997 og Trofæfruen af François Ozon fra 2011.

Sangere fra Frankrig
Deltagere ved Eurovision Song Contest 1966
Luxembourgs Eurovision Song Contest-deltagere
Monacos Eurovision Song Contest-deltagere
Børge Jessen

Børge Christian Jessen (født 19. juni 1907 i København, død 20. marts 1993) var en fremtrædende dansk matematiker og professor ved Københavns Universitet.

Uddannelse og Doktorgrad 
Børge Jessen blev student fra Skt. Jørgens Gymnasium i 1925, og påbegyndte herefter matematisk-naturvidenskabelige studier ved Københavns Universitet. Han afsluttede sit studium i 1929 med  graderne mag.scient. i matematik og cand.mag.  i  matematik, fysik, astronomi og kemi.  Allerede året efter erhvervede han i 1930 doktorgraden (dr. phil.) med disputatsen Bidrag til Integralteorien for Funktioner af uendelig mange Variable, med Harald Bohr som mentor.

Karriere
Efter en længere studierejse til Ungarn, Tyskland og Frankrig i årene 1929-30,  blev den unge Børge Jessen straks efter sin hjemkomst i september 1930 udnævnt til docent ved Den Kgl. Veterinær- og Landbohøjskole.  I juni 1935 blev han udnævnt til professor i geometri ved Danmarks Tekniske Højskole, og i september 1942 til professor i matematik ved Københavns Universitet. Her virkede han som en højt respekteret professor frem til sin fratræden i 1977, da han fyldte 70 år. Børge Jessens undervisning var legendarisk og hans kvaliteter som forelæser var højt berømmet, også internationalt.

Forskning
Børge Jessen var en af sin tids mest respekterede matematikere på verdensplan, og hans bidrag til den matematiske analyse og geometri er af fundamental  betydning. Han var to gange inviteret som foredragsholder ved den prestigefyldte International Congress of Mathematicians, i Zurich (1932) og i Amsterdam (1954).

Hædersbevisninger 
Børge Jessen  blev indvalgt som medlem af Akademiet for de Tekniske Videnskaber i 1937, af Det Kongelige Danske Videnskabernes Selskab i 1939, af "Kungl. Vetenskaps-Societeten"  i Uppsala i 1958, og af "Akademie der Wissenschaften"  i Göttingen i 1967. Han var formand for Dansk Matematisk Forening i perioderne 1930-1935 og 1954-1958. Ved sin 70 års fødselsdag i 1977 blev han udnævnt til æresmedlem af foreningen.

Kilder 
  Kraks Blå Bog 1981
  Dansk Biografisk Leksikon

Matematikere fra Danmark
Personer fra København
Ansatte ved Den Kongelige Veterinær- og Landbohøjskole
Ansatte ved Danmarks Tekniske Universitet
Professorer fra Københavns Universitet
Medlemmer af Videnskabernes Selskab
Medlemmer af Akademiet for de Tekniske Videnskaber
Personer i Kraks Blå Bog (afdøde)
Personer i Dansk Biografisk Leksikon
Danskere i 1900-tallet
Foreningsformænd fra Danmark
Redaktører fra Danmark
Alumni fra Københavns Universitet
Diskette

En diskette er et flytbart permanent lagringsmedie bestående af en roterende skive med magnetiserbar overflade i et plastik-cover. Der kan læses fra og skrives til disketten et stort antal gange. Betegnelsen benyttes sædvanligvis om medier med beskeden kapacitet (oftest 1440 kibibyte), der måler 90 mm (3½"). Disketten kaldes også floppydisk (eng. Floppy disk), fordi de tidlige disketter, modsat moderne 3½-tomme-disketter, var 5¼- og 8-tommers disketter, der var indbygget i et bøjeligt hylster af tynd plastic, hvilket har givet anledning til betegnelsen "floppy" (engelsk for "slatten").

Disketter er upålidelige at opbevare data på, da støv og skidt nemt kan finde vej ind i coveret, og ødelægge den magnetiserbare overflade.

Gængse størrelser 

SS=Enkeltsidet (eng. single sided),
DS=Dobbeltsidet,
SD=Enkelttæthed (eng. single density),
DD=Dobbelt tæthed,
HD=Høj tæthed, 
ED=(eng. extra-high) Udvidet tæthed

I dag er disketten erstattet af USB-nøglen, hvilket har medført at nyere computere, ikke længere udstyres med diskettedrev.

Diskettedrev 
Et diskettedrev er et stykke hardware, der kan læse og skrive informationer på en diskette. 

Den kaldes også floppydrev (engelsk floppy disk drive — FDD) og bruges til at overføre data til/fra computeren via en diskette.

Historie 

Computere fremstillet i 1980-erne og 1990-erne var stort set alle "født" med diskettedrev. Særligt i 1980-erne var drevene uomgængelige, fordi mange computere havde styresystemet installeret på diskette og krævede den isat for at komme i gang; computere med op til fire drev var ikke ualmindelige. Med billiggørelsen af harddiske blev disketter almindelige som lagermedium for data blandt almindelige computerbrugere, og 1990-erne var disketternes storhedstid. Det var sensationelt, da Apple i 1998 lancerede sin iMac (model iMac G3), især fordi den ikke havde diskettedrev, men derimod CD-ROM-drev og USB-porte i stedet for. Endvidere bevirkede konkurrerende lagermedier, især billiggørelsen af CD-ROM-mediet som lagermedium med en lagerkapacitet svarende til 480-500 disketter (à 1,4 MB), og tilgængeligheden af CD-brændere og CD-RW, at disketterne var upraktiske som medier til langtidslagring. Endvidere bevirkede andre lagermedier som USB-nøgler med flashhukommelse, bærbare diske af typerne SyQuest og Iomegas Zip, og endeligt udbredelsen af et billigt og hurtigt internet med mulighed for at downloade data i stedet for at købe disketter i butikkerne, at disketterne gik af brug, og efter 2010 er de fleste masseproducerede computere (af f.eks. Apple, IBM, Acer, Hewlett-Packard, Compaq) "født" uden diskettedrev.

Billeder

Kilder/henvisninger 

 Terminologiudvalget
 Removable Disk Interchangeablity Standards, Floppy Diskettes 

 
Computerlagringsenheder
Jacques-Bénigne Bossuet

Jacques-Bénigne Bossuet (født 27. september 1627, død 12. april 1704) var en fransk biskop og teolog, kendt for sine prædikener og andre taler. Han blev i samtiden anset for at være en af de bedste talere i verden og blev hyldet for sit greb om det franske sprog.

Han var hofpræst for Ludvig 14. af Frankrig, og var en aktiv fortaler for enevælden og monarkiets guddommelige rettigheder: Han fremførte det argument, at regeringen var guddommelig, og at kongerne fik deres magt fra Gud. Han var også en indflydelsesrig hofmand med stor politisk indflydelse.

Den 13. september 1670 blev han udnævnt til privatlærer for tronarvingen Dauphin af Frankrig (1661-1711), Ludvig 14.s ældste søn, der på det tidspunkt var 9 år gammel.

Bossuet skrev selv alle prinsens lærebøger, hvilket blandt andet også inkluderede bøger om filosofi, historie og religion. Blandt de bøger, som han skrev, var der tre, der blev klassikere i den franske filosofiske og teologiske litteratur. Den første af disse var Traité de la connaissance de Dieu et de soi-même (1677), derefter kom Discours sur l'histoire universelle (1679, udgivet 1682), og til sidst Politique tirée de l'Ecriture Sainte (1679, udgivet 1709). De tre bøger passer ind i hinandens system. Traité er en overordnet beskrivelse af Guds natur og menneskets natur. Discours er en historie over Guds indgriben i menneskets skæbne i fortiden. Politique er en samling af rettigheder og pligter, som er skrevet ud fra de førnævnte bøger. Det var ikke, fordi Bossuet troede, at udviklingen indenfor politisk videnskab sluttede med det Gamle Testamente, men fordi han ønskede at trække på den højeste myndighed i sine konklusioner. Samtidig kunne han tillade sig at påpege, at den enevældige konge havde pligter foruden rettigheder, hvilket samtidens normale hofetikette ikke gjorde, netop fordi han kunne henvise til den guddommelige autoritet.

Referencer

Eksterne henvisninger 

Teologer fra Frankrig
Biskopper fra Frankrig
Politikere fra Frankrig
Vuelta a España 2009

Vuelta a España 2009 var den 64. udgave af cykelløbet Vuelta a España. Løbet startede 29. august i Assen i Holland, og de fire første etaper foregik i Holland. Fjerde etape sluttede i Belgien. Løbet afsluttedes i Madrid 20. september.

Etaper

Ryttere og hold 

29 hold søgte om deltagelse, af dem blev 21 inviteret. Katusha og Fuji-Servetto var de eneste ProTour-hold som ikke blev inviteret, men Fuji-Servetto ankede til CAS og fik medhold.

Holdene

Ryttere

Trøjernes fordeling gennem løbet

Eksterne henvisninger 

 Officielle side 
 Officielle side 
 Officielle side

Referencer 

2009
Cykelløb i 2009
101 (flertydig)

101 har flere betydninger:
 101 – det 101. år efter Kristi fødsel
 101 f.Kr. – det 101. år før Kristi fødsel
 101 (tal) – et tal
 101 (album) – et livealbum af Depeche Mode
 101st Airborne Division – en enhed i US Army